Cuneiform Tablet Kt n/k 576 (AKT 2 27)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na sá-sí-a ḫa-na-na ù ú-ṣú-ur-ša-IŠTAR qí-bi-ma um-ma {d}NIN.ŠUBUR-ba-ni-ma 15 GÍN KÙ.GI ku-bur-ši-num 7 GÍN KÙ.GI ša áb-ni-šu a-na ú-ṣur-ša-IŠTAR e-zi-ib-ma ù té-er-tù-šu i-li-kam um-ma šu-ut-ma 5.5 GÍN.TA KÙ.GI-ka a-dí-in-ma 2 ma-na 1 GÍN KÙ.BABBAR al-qí ŠÀ 15 GÍN a-na ša ki-ma {d}IM.GAL áš-qúl ší-tí KÙ.BABBAR 0.66666 ma-na 6 GÍN i-ba-ší 16 ma-na URUDU SIG₅ ša ta-ri-tár ku-nu-ki-a ki-in-wa-nu-wa ub-lá-ku-nu-tí 15 GÍN KÙ.BABBAR ṣa-ru-pá-am ù 10 ma-na URUDU SIG₅ ku-nu-ki-a a-šur-i-mì-tí kà-ṣa-ar PUZUR₄-a-šùr ni-a-im na-áš-a-ku-nu-tí a-ḫu-a be-lu-a a-tù-nu URUDU SIG₅ a-na KÙ.BABBAR KI PUZUR₄-a-šur 1.8333300000000001 ma-na KÙ.BABBAR KI PUZUR₄-a-šur ni-a-im a ṣí-ib-tim al-qí ṭup-pì am-ra-ma KÙ.BABBAR ù ṣí-ba-sú ša-bi₄-a-šu-ma ṭup-pì šé-ṣí-a-ma šé-bi₄-lá-nim šu-ma KÙ.BABBAR ir-dí-a-nim ku-sí-a-tim ša ma-am-ma SIG₅-tim ša-ma-ma šé-bi₄-lá-nim be-lu-a a-tù-nu a-wi-lam ša-bi₄-a